

Lakien ja kansainvälisten sopimusten kokoelma

TŠEKIN TASAVALTA

Asetettu saataville 5. maaliskuuta 2024

Hallituksen asetus nro 52/2024

Hallituksen asetus riippuvuutta aiheuttavien aineiden luetteloista annetun hallituksen asetuksen nro 463/2013, sellaisena kuin se on muutettuna, muuttamisesta

**52.**

HALLITUKSEN ASETUS,  
annettu 14 päivänä helmikuuta 2024,

**riippuvuutta aiheuttavien aineiden luetteloista annetun hallituksen asetuksen nro 463/2013, sellaisena kuin se on muutettuna, muuttamisesta**

Hallitus säätää riippuvuutta aiheuttavista aineista ja tiettyjen muiden lakien muuttamisesta annetun lain nro 167/1998, sellaisena kuin se on muutettuna lailla nro 273/2013 ja lailla nro 366/2021, 44c §:n 1 ja 2 momentin nojalla seuraavaa:

I §

Muutetaan riippuvuutta aiheuttavien aineiden luetteloista annettu hallituksen asetus nro 463/2013, sellaisena kuin se on muutettuna hallituksen asetuksella nro 243/2015, hallituksen asetuksella nro 46/2017, hallituksen asetuksella nro 30/2018, hallituksen asetuksella nro 242/2018, hallituksen asetuksella nro 184/2021, hallituksen asetuksella nro 159/2022 ja hallituksen asetuksella nro 228/2023, seuraavasti:

1. Lisätään liitteessä 4 olevaan taulukkoon uusi rivi sen rivin alapuolelle, jolla sarakkeen ”Muu kansainvälinen yleisnimi (INN)” kohdalla on ilmaisu ”FUB-PB-22”, niin että sarakkeen ”Muu kansainvälinen yleisnimi (INN) tšekin kielellä / yleisnimi” kohdalla esitetään ilmaisu ”Heksahydrokannabinoli” ja sarakkeen ”Muu kansainvälinen yleisnimi tai muu yleisnimi” kohdalla esitetään ilmaisu ”HHC” ja sarakkeen ”Kemiallinen nimi IUPAC:n mukaisesti” kohdalla esitetään ilmaisu ”(6aR,10aR)-6,6,9-trimetyyli-3-pentyyli-6a,7,8,9,10,10a-heksahydrobentso[c]kromen-1-oli” ja sarakkeen ”Huomautus” kohdalla esitetään ilmaisu ”Lukuun ottamatta HHC:tä teollisessa hamppukasvissa, teollisuushampussa, hamppu-uutteessa ja -tinktuurassa sekä teollisessa hamppuvalmisteessa, kun HHC-pitoisuus on alle 0,3 prosenttia. Tätä poikkeusta ei sovelleta elintarvikkeisiin.”.
2. Lisätään liitteessä 4 olevaan taulukkoon uusi rivi sen rivin yläpuolelle, jolla sarakkeen ”Kansainvälinen yleisnimi (INN) tšekin kielellä / yleisnimi” kohdalla on ilmaisu ”Heksedroni”, niin että sarakkeen ”Kansainvälinen yleisnimi (INN) tšekin kielellä / yleisnimi” kohdalla esitetään ilmaisu ”Heksahydrokannabinoli-O-asetaatti” ja sarakkeen ”Muu kansainvälinen yleisnimi tai muu yleisnimi” kohdalla esitetään ilmaisu ”HHC-asetaatti, HHC-O”, sarakkeen ”Kemiallinen nimi IUPAC:n mukaisesti” kohdalla esitetään ilmaisu ”[(6aR,10aR)-6,6,9-trimetyyli-3-pentyyli-6a,7,8,9,10,10a-heksahydrobentso[c]kromen-1-yyli]asetaatti”.
3. Lisätään liitteessä 4 olevaan taulukkoon uusi rivi sen rivin yläpuolelle, jolla sarakkeen ”Kansainvälinen yleisnimi (INN) tšekin kielellä / yleisnimi” kohdalla on ilmaisu ”Tetrahydrokannabinoli”, niin että sarakkeen ”Kansainvälinen yleisnimi (INN) tšekin kielellä / yleisnimi” kohdalla esitetään ilmaisu ”Tetrahydrokannabiforoli” ja sarakkeen ”Muu kansainvälinen yleisnimi (INN) tai muu yleisnimi” kohdalla esitetään ilmaisu ”THCP” ja sarakkeen ”Kemiallinen nimi IUPAC:n mukaisesti” kohdalla esitetään ilmaisu ”(6aR,10aR)-3-heptyyli-6,6,9-trimetyyli-6a,7,8,10a-tetrahydrobentso[c]kromen-1-oli” ja sarakkeen ”Huomautus” kohdalla esitetään ilmaisu ”Lukuun ottamatta THCP:tä teollisessa hamppukasvissa, teollisuushampussa, hamppu-uutteessa ja -tinktuurassa sekä teollisessa hamppuvalmisteessa, kun THCP-pitoisuus on alle 0,3 prosenttia. Tätä poikkeusta ei sovelleta elintarvikkeisiin.”.
4. Poistetaan liitteessä 4 olevasta taulukosta rivit, jotka sisältävät sanat ”heksahydrokannabinoli”, ”heksahydrokannabinoli-O-asetaatti” ja ”tetrahydrokannabiforoli” sarakkeesta ”Kansainvälinen yleisnimi (INN) tšekin kielellä / yleisnimi”.

II §

**Tekninen määräys**

Tämä asetus on ilmoitettu teknisiä määräyksiä ja tietoyhteiskunnan palveluja koskevia määräyksiä koskevien tietojen toimittamisessa noudatettavasta menettelystä 9 päivänä syyskuuta 2015 annetun Euroopan parlamentin ja neuvoston direktiivin (EU) 2015/1535 mukaisesti.

III §

**Voimaantulo**

Tämä hallituksen asetus tulee voimaan hyväksymispäivää seuraavana päivänä, lukuun ottamatta 1 §:n 4 momentin säännöksiä, jotka tulevat voimaan 1. tammikuuta 2025.

Pääministeri:

prof. PhDr. Fiala, PhD, LL.M., omakätisesti allekirjoitettu

Varapääministeri ja terveysministeri

prof. tri Válek, CSc., MBA, EBIR, omakätisesti allekirjoitettu

ISSN 3029-5092

Julkaisija: Sisäministeriö, Nad Štolou 3, PL 21, 170 34 Praha 7 • **Lakien ja kansainvälisten sopimusten kokoelman toimittamisesta vastaava toimisto**: Sisäministeriö, nám. Hrdinů 1634/3, PL 155/SB, 140 21 Praha 4, puhelin: 974 817 289, sähköposti: [sbirka@mvcr.cz](mailto:sbirka@mvcr.cz) • Typografia: Tiskárna Ministerstva vnitra [sisäministeriön kirjapaino], Bartyňkova 1159/4, PL 10, 149 00 Praha 11-Chodov • **Lakikokoelman ja kansainvälisten sopimusten oikeudellisesti sitova sähköinen versio on saatavilla osoitteessa:** [**www.e-sbirka.cz**](http://www.e-sbirka.cz)• Lakikokoelman ja kansainvälisten sopimusten osan painettu versio voidaan tilata sisäministeriön kirjapainosta puhelimitse: 974 887 312, sähköposti: [info@tmv.cz](mailto:info@tmv.cz) [www.tmv.cz](http://www.tmv.cz) • Tilausten voimassaolo päättyy 1.1.2024.